Det kan være fristende at give sig i kast med diverse el-opgaver på egen hånd, men det er vigtigt, at du er opmærksom på, at der er en række farer ved det. Det vil sige, at der er mange el-opgaver, som er farlige at klare selv, hvorfor du skal have fat i en elektriker. Det gælder bl.a., når der skal ændres på eksisterende installationer i din bolig. Hvis du skal have nye stikkontakter udover dem, du allerede har, og hvis du skal have trukket ledninger til et nyt lampeudtag i hjørnet af stuen, er det en ændring på de eksisterende installationer, og det er derfor en opgave, du ikke må klare selv. Hvis der skal udføres el-opgaver i badeværelset eller andre vådrum, er det også vigtigt, at du er opmærksom på, at der gælder særlige regler for vådrum. Der stilles høje krav til elektriske installationer i våde områder, da vand og strøm er en rigtig dårlig kombination. Derfor må du ikke selv udføre el-opgaver i vådrumszoner. Her skal el-arbejdet udføres af et el-firma for at holde sikkerheden i top. Dertil må du heller ikke: • Udføre el-arbejde på boligens centrale el-tavle eller el-måler • Udføre el-arbejde på elektriske installationer med en strømstyrke på mere end 250 V • Klare el-opgaver udendørs. Det gælder både for opsætning og udskiftning • Opsætte LED- og halogenlamper, hvis du har købt lamper, ledninger og transformator separat. Har du til gengæld køb et samlet sæt, må du gerne sætte LED- og halogenlamper selv Der findes også andre el-opgaver, du ikke må klare selv. Det er derfor altid en god idé at kontakte en elektriker, hvis du er i tvivl om, hvad du må.